เราชอบกินร้านนี้ตั้งแต่เรียนแล้วค่ะ สมัยก่อนอยู่ตึก 14 ชั้น แต่ตอนนี้พี่เจ้าของร้านบอกรับภาระไม่ไหวกับการเปิด 2สาขา เลยมาเปิดที่นี่ สาขาเดียว ก็ดีนะคะ ร้านใหญ่ดี เก้าอี้นุ่ม มีเกมให้เล่นเหมือนเดิม

เมนู ที่เราชอบทานจริงๆจะเป็นมาม่าภูเขาไฟ อร่อยอ่ะ และตอนนี้มีเมนูใหม่ๆออกมาเยอะเลย ไปลองกันได้ค่ะ พอดีวันนั้นพาน้องๆชมรมไปเลี้ยงน้ำปั่นกันเฉยๆ เลยไม่ได้กินของกินเล่นกันเลย 

ราคา อาจจะแอบสูงเล็กน้อยแต่คุณภาพของที่ได้มา ค่อยข้างโอเคเลยค่ะ ของเขาค่อยข้างสด และไอศกรีมก็เป็นโฮมเมดด้วย

พี่เจ้าของที่นี่น่ารักค่ะ ก็คือจะเป็นร้านที่จริงใจๆ มีปลั๊กให้เสียบ ก็มีกล่องให้หยอด พนักงานจะไม่ค่อยเยอะ พอประมาณ สั่งของไปอาจจะได้ช้าหน่อยเพราะคนน้อยค่ะ แต่ก็หาอะไรมาเล่นกันแก้หิวไปพลางๆก่อนก็ได้ค่ะ